cyanic-selkie/wikianc huggingface dataset:
আন্তর্জাতিক উদরাময় গবেষণা কেন্দ্র, বাংলাদেশ
আন্তর্জাতিক উদরাময় গবেষণা কেন্দ্র, বাংলাদেশ  বা ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ, সংক্ষেপে আইসিডিডিআর,বি বাংলাদেশে অবস্থিত একটি আন্তর্জাতিক চিকিৎসা সংক্রান্ত গবেষণা প্রতিষ্ঠান। এটি একটি অলাভজনক প্রতিষ্ঠান হিসেবে প্রতিষ্ঠিত এবং এর দায়িত্ব হচ্ছে উদরাময় রোগ, পুষ্টি এবং আনুষঙ্গিক অন্যান্য বিষয়ে গবেষণা পরিচালনা করা।  বৈশ্বিক জীবন রক্ষার সমাধানের জন্য জ্ঞান বিকাশ ও তা ভাগাভাগি করে নিতে আইসিডিডিআর,বি বিশ্বব্যাপী একাডেমিক এবং গবেষণা প্রতিষ্ঠানের সহযোগিতায় গবেষণা, প্রশিক্ষণ এবং সম্প্রসারণ কার্যক্রম পরিচালনা করে, পাশাপাশি প্রোগ্রাম ভিত্তিক কার্যক্রম পরিচালনা করে।
ঈদগড় ইউনিয়ন
নামকরণ
১৭৫৩ সালে মুঘল যুবরাজ শাহ সুজা আরাকানে পালিয়ে যাওয়ার সময় পাহাড় আর বনজঙ্গলে ঘেরা এই জনপদে ঈদের নামাজ আদায়ের সূত্র ধরে তৎকালীন বংশধররা পাহাড়ী এই জনপদের ঈদগড় নামকরণ করেন।
আন্তর্জাতিক উদরাময় গবেষণা কেন্দ্র, বাংলাদেশ
ইতিহাস
সমগ্র ভারতীয় উপমহাদেশে একসময় কলেরা রোগের ব্যাপক বিস্তৃতি ঘটেছিল। মূলত এই প্রাণ সংহারক রোগকে মূলোৎপাটিত করার প্রত্যয়েই প্রথম এই গবেষণা প্রতিষ্ঠানের ভিত্তি স্থাপিত হয়। এই রোগের বিরুদ্ধে প্রথম কার্যকর পদক্ষেপ নেওয়ার কার্যকারণ সৃষ্টি হয়েছে ভিয়েতনাম যুদ্ধ সময়। সে সময় অর্থাৎ ১৯৫৬ সালে সমাজতন্ত্রের বিস্তার রোধকল্পে দক্ষিণ পূর্ব এশীয় চুক্তি সংস্থা (সিয়াটো) গঠিত হয় এবং এই সংস্থা এই এলাকায় যুদ্ধরত অ্যামেরিকান সৈন্যদের স্বাস্থগত নিরাপত্তার তাগিদে কলেরা গবেষণার একটি কাঠামো স্থাপনের জন্য সমর্থন জোগায়। এরই ফলশ্রুতিতে বাংলাদেশের ঢাকায় কলেরা গবেষণা প্রতিষ্ঠান স্থাপিত হয়। বাংলাদেশ যেহেতু তখন পাকিস্তানের অন্তর্ভুক্ত ছিল তাই পাকিস্তান সরকার এবং সিয়াটোর যৌথ প্রকল্পের অধীনে ১৯৬০ সালে এই সংস্থার নাম রাখা হয় "পাকিস্তান কলেরা রিসার্চ ল্যাবরেটরি"।
ঈদগড় ইউনিয়ন
নামকরণ
৫২.০৬ বর্গকিলোমিটার ভূখন্ডটি রামু উপজেলার সর্ব উত্তরের হউনিয়ন। যুগ যুগ ধরে ভ্রাতৃত্ব, ভালবাসা, ঐক্য আর নানা চড়াই-উতরাইয়ের মধ্য দিয়ে অতিবাহিত হচ্ছে এই জনপদের মানুষের জীবন ও জীবিকা।
আন্তর্জাতিক উদরাময় গবেষণা কেন্দ্র, বাংলাদেশ
ইতিহাস
১৯৭১ সালে বাংলাদেশ স্বাধীন হয়ে যায় এবং পূর্ব পাকিস্তান থেকে বাংলাদেশ নামধারণ করে। এর পর কিছুদিন এর অবস্থা কিছুটা খারাপ থাকলেও অচিরেই আবার এর কার্যক্রম শুরু হয় এবং নাম পরিবর্তন করে শুধু "কলেরা রিসার্চ ল্যাবরেটরি" রাখা হয়। বাংলাদেশের বেশ কিছু উদ্যোগী বিজ্ঞানী এবং আন্তর্জাতিক কয়েকজন বিজ্ঞানীর একটি দল ১৯৭৮ সালে এই "কলেরা রিসার্চ ল্যাবরেটরিকে" একটি আন্তর্জাতিক প্রতিষ্ঠান হিসেবে রূপ দেয়ার জন্য বাংলাদেশ সরকারের কাছে আবেদন করে। সরকার এ প্রস্তাবে সায় দেয় এবং জাতীয় সংসদের একটি অধ্যাদেশের মাধ্যমে একে একটি আন্তর্জাতিক গবেষণাগার হিসেবে প্রতিষ্ঠার সিদ্ধান্ত নেয়া হয়। তখনই এর নাম পরিবর্তন করে বর্তমান নাম দেয়া হয়।
ঈদগড় ইউনিয়ন
প্রশাসনিক কাঠামো
ঈদগড় ইউনিয়ন রামু উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
আন্তর্জাতিক উদরাময় গবেষণা কেন্দ্র, বাংলাদেশ
প্রশাসন ও কর্মপদ্ধতি
আই সি ডি ডি আর বি-এর প্রশাসনিক দায়িত্বভার পালনের জন্য ১৭ সদস্যের একটি ট্রাস্টি বোর্ড রয়েছে। এদের মধ্যে তিনজন বাংলাদেশী বিজ্ঞানীকে বাংলাদেশ সরকার মনোয়ন প্রদান করে। এই বোর্ড তিন বছরের জন্য কেন্দ্রের নির্বাহী প্রশাসক হিসেবে একজন পরিচালক নিযুক্ত করে এবং সাধারণত তার কার্যকাল দ্বিতীয়বার নবায়ন করা হয়। এতে কর্মরত বিজ্ঞানী, কর্মকর্তা ও কর্মচারীর বর্তমান সংখ্যা প্রায় ১,৪০০। বাৎসরিক বাজেট প্রায় ১২০ লক্ষ মার্কিন ডলার যার শতকরা ৮০ ভাগ বেতনবাবদ ব্যয় হয়।
ঈদগড় ইউনিয়ন
শিক্ষা ব্যবস্থা
ঈদগড় ইউনিয়নের সাক্ষরতার হার ৫২.৭৮%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৫টি প্রাথমিক বিদ্যালয় রয়েছে।
আন্তর্জাতিক উদরাময় গবেষণা কেন্দ্র, বাংলাদেশ
প্রশাসন ও কর্মপদ্ধতি
এই কেন্দ্রের সব গবেষণার মূল্যায়ন করার জন্য "রিসার্চ রিভিউ কমিটি" (গবেষণা পর্যালোচনা কমিটি) নামক একটি কমিটি রয়েছে। এর মূল আয়ের উৎস হল বাংলাদেশ সরকার এবং দেশী-বিদেশী বিভিন্ন দাতাগোষ্ঠীর অণুদান। প্রধান দাতাগোষ্ঠীর হচ্ছে:- অস্ট্রেলিয়া, কানাডা, জাপান, সুইডেন, সুইজারল্যান্ড, সৌদী আরব, যুক্তরাজ্য এবং যুক্তরাষ্ট্র সরকার। আর অর্থসংস্থানে অংশগ্রহণককারী আন্তর্জাতিক সংস্থাসমূহের মধ্যে রয়েছে:- ইউএনডিপি, ইউনিসেফ, বিশ্ব স্বাস্থ্য সংস্থা, বিশ্ব ব্যাংক, ফোর্ড ফাউন্ডেশন, রকফেলার ফাউন্ডেশন, সাসাওয়াকা ফাউন্ডেশন এবং আরও কিছু বেসরকারি সংস্থা।
এর গবেষণা কার্যক্রম পরিচালনার জন্য পৃথক চারটি শাখা রয়েছে। শাখাগুলির কার্যক্রমের মাধ্যমে এই কেন্দ্রে প্রতিবছর প্রায় ১২,০০০ উদরাময় রোগীকে বিনামূল্যে চিকিৎসাসেবা প্রদান করা হয়। প্রধান এই শাখাগুলি হল:
কার্যক্রম
ঢাকা শহর থেকে ৬০ কিমি দক্ষিণ-পূর্বে চাঁদপুর জেলার মতলব দক্ষিণ উপজেলায় এই কেন্দ্র পরিচালিত মাঠ পর্যায়ের একটি গবেষণা স্টেশন আছে। এখানে বসবাসকারী প্রায় ২ লক্ষ মানুষের স্বাস্থ্যের উপর সমীক্ষা পরিচালনা এবং পর্যবেক্ষণই এই স্টেশনের উদ্দেশ্য। ১৯৬৩ থেকে ১৯৭৪ সাল পর্যন্ত এই স্থানে কলেরা রোগের বিভিন্ন টিকার কার্যকারিকার উপর পরীক্ষা-নিরীক্ষা পরিচালনা করা হয়। এখানে ঔষধ, পুষ্টি এবং জনসংখ্যা নিন্ত্রণের উপরও গবেষণা পরিচালিত হয়।
সম্প্রতি আই সি ডি ডি আর বি-এর গবেষণা কার্যক্রমের বিস্তার আরও দীর্ঘায়িত হয়েছে। নতুন অন্তর্ভুক্ত গবেষণার ক্ষেত্রগুলির মধ্যে রয়েছে শ্বাসরোগ, যৌনরোগ, এইডস, হেপাটাইটিস, মা ও শিশু স্বাস্থ্য, টিকার কার্যকারিতা পরীক্ষা ও বিভিন্ন সংক্রামক ব্যাধি।
বিশেষ অবদান
এই প্রতিষ্ঠানের সবচেয়ে গুরুত্বপূর্ণ অবদান হল ওরস্যালাইন উদ্ভাবন। এই দ্রবণ লবণ এবং গুড়ের সংমিশ্রণে প্রস্তুত করা হয়। উদরাময়ে আক্রান্ত রোগীর দেহ থেকে বের হয়ে যাওয়া দেহরসের পুনঃযোগান দেওয়ার মাধ্যমে এটি রোগীকে সুস্থ করে তোলে।
ঈদগড় ইউনিয়ন
শিক্ষা প্রতিষ্ঠান
• চরপাড়া তালিমুল উলুম মাদ্রাসা
যোগাযোগ ব্যবস্থা
ঈদগড় ইউনিয়নে যোগাযোগের প্রধান সড়ক হল ঈদগাঁও-ঈদগড় সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মীয় উপাসনালয়
ঈদগড় ইউনিয়নে ৩৭টি মসজিদ রয়েছে।
খাল ও নদী
ঈদগড় বাজারের পাশ দিয়ে প্রবাহিত হচ্ছে ঈদগাঁও নদী। (বড়খাল)
হাট-বাজার
ঈদগড় ইউনিয়নের প্রধান হাট-বাজার হল ঈদগড় বাজার। এতে প্রতি শুক্রবার ও সোমবার বাজার বসে।
কক্সবাজার-১
কক্সবাজার-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৪নং আসন।
সীমানা
কক্সবাজার-১ আসনটি কক্সবাজার জেলার চকরিয়া উপজেলা ও পেকুয়া উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ ইলিয়াছ বিনা প্রতিদ্বন্দ্বিতায় নির্বাচিত হন।
তামিল মুরসু
তামিল মুরাসু সিঙ্গাপুর ভিত্তিক তামিল ভাষার সংবাদপত্র। থামিজভেল জি সারঙ্গাপানী ১৯৩৫ সালে এই পত্রিকা চালু করেছিলেন। তামিল মুরাসু সিঙ্গাপুরের একমাত্র তামিল ভাষার সংবাদপত্র। এটি সিঙ্গাপুরের ষোলটি সংবাদপত্রের মধ্যে একটি।
শিরাজ
শিরাজ (, Šīrāz,, ) ইরানের ষষ্ঠ জনবহুল শহর। এবং ফর্স প্রদেশের রাজধানী। ২০১১ সালের জনসংখ্যা জরীপে, এই শহরের জনসংখ্যা ছিল ১৪,৬০,৬৬৫জন এবং নির্মাণাধীন অঞ্চল "শহর-এ জাহিদ-এ সদ্র" (সদ্র নতুন শহর) আবাসস্থল ১৫,০০,৬৪৪ জন জনসংখ্যার। শিরাজের অবস্থান ইরানের  দক্ষিণ-পূর্বাঞ্চলে।
শর্টফিন মকো শার্ক
শর্টফিন মকো শার্ক (Shortfin mako shark; বৈজ্ঞানিক নাম: Isurus oxyrinchus) Isurus গোত্র এবং Lamnidae পরিবারের অন্তর্গত হাঙ্গর প্রজাতির জলজ প্রাণী বিশেষ। ১৮১০ সালে প্রথম এই হাঙ্গরের সন্ধান পাওয়া যায়। এই হাঙ্গর সাগরের সবচেয়ে দ্রুতগামী হাঙ্গর হিসাবে পরিচিত। এরা ঘণ্টায় ৩২ কি.মি. (২০ মাইল) পর্যন্ত গতি অর্জন করতে সক্ষম। এদেরকে সমুদ্রের নাতিশীতোষ্ণ জলে পাওয়া যায়। এদের প্রধান খাবার হলো বনি মাছ। শর্টফিন মকো হাঙ্গর মানুষের জন্য অনেক বিপজ্জনক।
নামকরণ
রফিনেস্ক ১৮১০ সালে এ হাঙ্গর প্রজাতিটি আবিষ্কার করেন। তিনি এটির নামকরণ করেন Isurus oxyrinchus ( আইসুরাস অক্সিরিনচাস )। oxyrinchus শব্দটি এসেছে গ্রিক "oxy" এবং "rynchus" থেকে। এরপর সুরুস স্পাল্লাঞ্জানি রফিনেস্ক তার নানা লেখায় ও সাহিত্যে এই নামটি ব্যবহার করা শুরু করেন। তার দেখাদেখি আরো অনেক লেখকরা তাদের লেখায় এই নামটি ব্যবহার করেন।
এদেরকে আর যেসব নামে শোনা যায় তা হলো: Al Karcher, Deeb; atlantic mako, blue pointer, ব্লউ শার্ক, bonito shark, mackerel porbeagle, Dog Sharks; স্প্যানিশ ভাষায়: atunero, cane de mare, carcharias, Caritas, dentuda, dentuse, diamante, dientuse, azul dientuso, janequín, Janequin; ওলন্দাজ ভাষায়: haringhaai, Haai, kortvinmakreelhaai; হিব্রু ভাষায়: amlez; পর্তুগীজ ভাষায়: anequim, curta barbatana anequin, cação atum; সামোয়ার ভাষায়: aso-Polotan; জার্মান ভাষায়: blauhai; জাপানি ভাষায়: aozame; ফরাসি ভাষায়: belu pointu, lamie; তুর্কি ভাষায়: canavaro Baligian, dikburun, dikburuncanavar Baligian; cawar (সোমালি), chlarm (খেমের), kortvin-mako (আফ্রিকানস), Sora ganumu (তেলুগু), gisandoo (ওলুফ)।
বিচরণ
thumb|250px|চোয়াল পৃথিবীর সব ক্রান্তীয় ও শীতপ্রধান সাগরে শর্টফিন মকো হাঙ্গর দেখতে পাওয়া যায়। উত্তর আমেরিকায় ক্যালিফোর্নিয়ার প্রশান্ত মহাসাগরে, ব্রাজিলের গ্র্যান্ড ব্যাংকসে, মেক্সিকোর উপসাগর এবং ক্যারিবিয়ান আটলান্টিক সাগরে এদের দেখতে পাওয়া যায়। সাধারণতঃ সমুদ্রতীর থেকে একটু দূরেই এদেরকে দেখা যায়। পূর্ব আটলান্টিক সাগরে এদের এলাকা হলো "নরওয়ে থেকে দক্ষিণ আফ্রিকা। ভূমধ্যসাগরীয় এলাকায় এটির দেখা যায়। ভারত মহাসাগর, দক্ষিণ আফ্রিকা ও অস্ট্রেলিয়ার ভিতরে, পশ্চিম প্রশান্ত মহাসাগরীয় এলাকায় এদেরকে দেখা যায় জাপান থেকে নিউজিল্যান্ড পর্যন্ত। মধ্য প্রশান্ত মহাসাগরীয় এলাকায় এদের দেখা যায় আলেউসিয়ান দ্বীপপুঞ্জ থেকে সোসাইটি দ্বীপপুঞ্জের ভেতরে।
এরা শীতল, গ্রীষ্মমন্ডলীয় অঞ্চলের গভীর জলে থাকে। কিছু কিছু গ্রীষ্মমন্ডলীয় পৃষ্ঠ যেখানে তাপমাত্রা ২৭° সে (৮১° ফা) মতো হয়, সেখানে জলের তাপমাত্রা ৫৯° ফারেনহাইটের কম হয়, সেখানেই ৩০-৬০ মিটার গভীরতায় এদের দেখা যায়। মকো হাঙ্গরের শরীরের ক্ষমতাই এদের তাপমাত্রা বাড়িয়ে দেয়। যার ফলে ৪১°-৫২° ফারেনহাইট তাপমাত্রার মধ্যে এরা নিজেদের রক্ষা করতে সক্ষম হয়। এর অর্থ হচ্ছে, মকো হাঙ্গরের রক্ত বেশ উষ্ণ হয়। গবেষণা করে দেখা গিয়েছে, এরা অনেক সময় উষ্ণ জল অনুসরণ করে। অনেক সময় এরা নির্দিষ্ট এলাকা অবরোধ করে দেয়। এদের সামাজিক আচরণের বিষয়ে মানুষ খুবই কম জানতে পেরেছে। নিরিবিলি পরিবেশে থাকতেই এরা পছন্দ করে বেশি।
জীববিদ্যা
250px|thumb
শর্টফিন মকো হাঙ্গরের শরীর অনেকটা মোচাকার ও নলাকার, ঠিক যেমনটা হয় মিসাইলের। এদের নাক বেশ সুচালো, চোখ কালো ও বড় হয়। এদের লেজের উল্টো দিকটা বাঁকা অর্ধ-চন্দ্রাকৃতির মতো হয়। শর্টফিন মকো শার্কের আরো একটি জাত ভাই আছে যার নাম "লংফিন মকো শার্ক"। এটি অনেকটা লংফিন মকো শার্কের বর্ণনার অনুরূপ, তবে এদের বক্ষীয় পাখনা ও চোখ অনেকটা বড়ো হয় শর্টফিন মকোর থেকে। এদের বক্ষীয় পাখনা ছোট হওয়ার কারণেই এদের নাম হয়েছে শর্টফিন মকো হাঙ্গর।
এদের রং উজ্জ্বল ধাতব নীল এবং সাদা হয়। এদের লম্বাটে নাকের নিচে ও মুখের চারপাশ সাদা হয়। এদের আকারের সাথে রংয়ের একটা সম্পর্ক আছে। দেখা গেছে বড় আকারের হাঙ্গরের শরীরের রং বেশি গাঢ় হয়।
এদের দাঁত বড়, ত্রিভুজ আকৃতির ও সংকীর্ণ হয় এবং এদের দাঁতের প্রান্ত খুবই মসৃণ ও সুতীক্ষ্ণ হয়। এদের উপর ও নিচের দাঁত অনেকটা একই রকমের হয়। এদের দাঁত বাইরে বেরিয়ে আসতে দেখা যায় এবং এদের দাঁত ভিতরের দিকে বাঁকানো থাকে। এদের মধ্যম প্রান্তিক দাঁত দীর্ঘ হয় এবং এটি বাইরে থেকে দেখা যায়।
গড়পড়তা একটা প্রাপ্তবয়স্ক শর্টফিন মকো শার্ক হাঙ্গরের আকার ৩.২ মিটার (১০ ফুট) এবং ৬০-১২৫ কেজি (১৩৫-৩০০ পাউন্ড) হয়। অধিকাংশ হাঙ্গর প্রজাতির মতো স্ত্রীজাতীয় হাঙ্গর পুরুষ হাঙ্গরের থেকে বড় হয়। একটি স্ত্রীজাতীয় হাঙ্গর ৩৮০ মি (১২.৫ ফুট) পৌঁছাতে পারে এবং এদের ওজন ৫৭০ কেজি (১,৪২৫ পাউন্ড) পৌঁছাতে পারে। শর্টফিন মকো শার্ক সাধারণতঃ ২০ বছর বাঁচে।
শর্টফিন মকো হাঙ্গর খুবই দ্রুততম হাঙ্গর। এরা ৩২ কি.মি./ঘঃ (২০ মাইল) পর্যন্ত গতি অর্জনের সক্ষম। দীর্ঘ দূরত্ব ভ্রমণের জন্য এরা একটি রেকর্ডধারী হাঙ্গর। ২১৩০ কি.মি. (১৩২০ মাইল) এরা ৩৭ দিনের ভেতর যেতে পারে হিসাব করলে প্রতিদিন প্রায় ৫৮ কিলোমিটার (৩৬ মাইল) গড়ে। শর্টফিন মকো হাঙ্গর অন্যান্য দ্রুতগামী সামুদ্রিক মাছ ও প্রাণী খায় যেমন - সোর্ড ফিস, টুনা, অন্য জাতের হাঙ্গর ,স্কুইড ইত্যাদি। তাছাড়া কখনো কখনো এরা সামুদ্রিক স্তন্যপায়ী প্রাণীও শিকার করে।
প্রজনন
thumb|250px
একটা পুরুষ শর্টফিন মকো হাঙ্গর ৮ বছর না হলে পূর্ণতাপ্রাপ্ত হয় না এবং একটা নারী শর্টফিন মকো হাঙ্গরের বয়স ১৮ না হলে পূর্ণতাপ্রাপ্ত নারী হাঙ্গর বলা চলে না। সঠিক বয়স হলেই এদের প্রজননচক্র শুরু হয়। এদের প্রজননচক্র চলে সাধারণতঃ তিন বছর। শরীরের ভেতর মা এবং বাচ্চার মধ্যে প্ল্যাসেন্টাল সংযোগ থাকে না। এরা জরায়ুর নরমাংসভক্ষণ (যেটি Oophag হিসাবে পরিচিত) করে। ১৫-১৮ মাস গর্ভকাল সময়সীমার পরে বাচ্চা হয়। বাচ্চা সাধারণতঃ ৬৮-৭০ সেন্টিমিটারের মধ্যে হয়। প্রজনন চক্র শেষ হলে নারী সাধারণত বন্ধ্যা হয়ে যায়। প্রজনন সম্পর্কে সুনির্দিষ্টভাবে সব কিছু আজও মানুষ জানতে পারেনি।
গুরুত্ব
এটির সৌন্দর্য, হামলাচারিতা এবং লাফানোর ক্ষমতার কারণে শর্টফিন মকো হাঙ্গরকে দুর্দান্ত গেমফিস হিসেবে ভাবা হয়। জীবিত শর্টফিন মকো হাঙ্গর এ কারণে বিনোদনমূলক জেলেদের কাছে শিকারে পরিণত হয়। এটি একটি অত্যন্ত বাণিজ্যিক প্রজাতি হিসেবে বেশ নামকরা। পরিমিত পরিমাণে মার্কিন যুক্তরাষ্ট্রের ক্যালিফোর্নিয়াসহ আরো অনেক বাজারের এটিকে খুঁজে পাওয়া যেতে পারে যেখানে কখনও কখনও এটি এক ধরনের সামুদ্রিক মাছ হিসাবে বিক্রি হয়। এটির মূলতঃ পাখনা এবং যকৃতের তেল বাজারে বিক্রী হয়। মকো হাঙ্গর ধরার উপাদান হলো সামুদ্রিক টুনা মাছ যেটিকে ফাঁদ হিসাবে ব্যবহার করা হয়।
বিপদ
মহাসাগরীয় শর্টফিন মকো হাঙ্গরের ক্ষমতা, হামলাচারিতা, দাঁত এবং দুর্দান্ত গতির কারণে এটি মানুষের বিপদের কারণ হয়ে ওঠে। এরা মানুষের উপর সাধারণ ও মারাত্মক - দুইভাবেই আক্রমণ করতে পারে। এরা বঁড়শি বা জালে ধরা পড়লে খুবই মারাত্মক হয়ে ওঠে। তখন নাগালের ভেতর পেলে হামলা করে বসে। তবে এরা বেশিরভাগ হামলা করে মানুষের কারণে।
সংরক্ষণ
সারা দুনিয়ায় এটির "পাখনা" এবং এটি একটি আনন্দদায়ক শিকার হওয়ার কারণে এটিকে অনেকেই ধরে থাকে। যদিও বিশ্বব্যাপী সরাসরি এটিকে শিকার করতে দেয়া হয় না। শর্টফিন মকো হাঙ্গর, মার্কিন জাতীয় সামুদ্রিক মৎস্য পরিষেবা (NMFS) এর পরিচালিত সামুদ্রিক হাঙ্গর তালিকায় এটির নাম আছে। NMFS-এর মতে বাণিজ্যিক দিক থেকেও শুধুমাত্র বিনোদনের কারণে এটি ভয়ানকভাবে শিকার করা হয়। হুমকির ভেতর থাকা প্রাণী হিসেবে এটি আইইউসিএন লাল তালিকায় অন্তর্ভুক্ত হয়েছে।
ভারত-মিয়ানমার-থাইল্যান্ড ত্রিপাক্ষিক মহাসড়ক
ভারত-মিয়ানমার-থাইল্যান্ড ত্রিপাক্ষিক মহাসড়ক ভারতের পুবে তাকাও নীতির অধীনে একটি নির্মাণাধীন মহাসড়ক যা ভারতের মণিপুর রাজ্যের মোরে শহরকে মিয়ানমার হয়ে থাইল্যান্ডের মায়ে সোত শহরের সাথে যুক্ত করবে। সড়কটি আসিয়ান-ভারত মুক্ত বাণিজ্য অঞ্চলে ব্যবসা-বাণিজ্যে জোয়ার আনবে বলে প্রত্যাশা করা হচ্ছে। ভারত মহাসড়কটিকে কম্বোডিয়া, লাওস এমনকি ভিয়েতনাম পর্যন সম্প্রসারণ করার প্রস্তাব দিয়েছে। ভারত থেকে ভিয়েতনাম পর্যন্ত প্রসারিত প্রস্তাবিত আনুমানিক দীর্ঘ সড়কটিকে পূর্ব-পশ্চিম অর্থনৈতিক করিডোর নাম দেওয়া হয়েছে। থাইল্যান্ড থেকে ক্যাম্বোডিয়া ও ভিয়েতনাম পর্যন্ত অংশটি ২০১৫ সালে চালু হয়। মহাসড়কটি চিন্দউইন নদীর উপরে নির্মীয়মান কালে ও মণিওয়া নদীবন্দরগুলির সাথেও সংযুক্ত হবে।
লাওস, কম্বোডিয়া ও ভিয়েতনাম পর্যন্ত প্রসারিত হলে এই সংযোগসড়কটি বাৎসরিক ৭০০০ কোটি মার্কিন ডলার অতিরিক্ত স্থূল অভ্যন্তরীণ উৎপাদন (জিডিপি) এবং ২০২৫ সাল নাগাদ প্রায় ২ কোটি লোকের কর্মসংস্থান অর্জনে সাহায্য করবে। ২০১৭ সালের তথ্য অনুযায়ী ভারত-আসিয়ান সংযুক্তি প্রকল্পগুলির জন্য ভারত সরকার ১০০ কোটি মার্কিন ডলার ঋণের ব্যবস্থা করে। ২০২০ সালের ডিসেম্বর মাসে বাংলাদেশ ঢাকার সাথে সংযুক্তি শক্তিশালী করার জন্য আনুষ্ঠানিকভাবে এই মহাসড়ক প্রকল্পে যোগদানের ইচ্ছা প্রকাশ করে। বিদ্যমান বাংলাদেশ-ভুটান-ভারত-নেপাল মোটরযান চুক্তিটি সীমান্ত নিয়ন্ত্রণ এবং ভারত ও বাংলাদেশের মধ্যে মালামাল পরিবহনে শুল্ক নজরদারি শিথিলকরণ সহজতর করেছে।
ফাহমিদা খাতুন (অর্থনীতিবিদ)
ফাহমিদা খাতুন একজন বাংলাদেশী অর্থনীতিবিদ। তিনি সেন্টার ফর পলিসি ডায়ালগ (সিপিডি) -এর বর্তমান নির্বাহী পরিচালক। তিনি ২০০৮-১১ সালে বাংলাদেশে দ্বিতীয় বৃহত্তম বাণিজ্যিক ব্যাংক জনতা ব্যাংকের পরিচালক ছিলেন।
শিক্ষা জীবন
ফাহমিদা খাতুন ইউনিভার্সিটি কলেজ লন্ডন থেকে অর্থনীতিতে মাস্টার ও পিএইচডি সম্পন্ন করেন।
কর্মজীবন
বাংলাদেশ ইনস্টিটিউট অব ডেভলপমেন্ট স্টাডিজের গবেষক হিসেবে কাজ করেন, জাতিসংঘ উন্নয়ন কর্মসূচির পরিবেশ বিশেষজ্ঞ (ইউএনডিপি) এবং বাংলাদেশের ইউএসএআইডি মিশনের অর্থনীতিবিদ। তিনি বাংলাদেশ ও ইংল্যান্ডের বিশ্ববিদ্যালয়ের অনুষদের সদস্য ছিলেন।
২০০৭ সালে খাতুন রবীন্দ্র সংগীত গান সহ, জোখন প্রথম ধোরেচ কোলি নামে একটি সংগীত অ্যালবাম প্রকাশ করেছিলেন।
আন্তঃসাংস্কৃতিক যোগাযোগ
আন্তঃসাংস্কৃতিক যোগাযোগ (ইংরেজি:Intercultural communication) হলো যোগাযোগের একটি প্রকার বা রকম (Form) যা বিভিন্ন সাংস্কৃতিক ও সামাজিক গোষ্ঠী বা গ্রোত্রের মধ্যে তথ্য আদান-প্রদানের লক্ষ্যে কাজ করে। সাধারণত ভিন্ন ভিন্ন সামাজিক, ধর্মীয়, জাতিক ও শিক্ষাগত প্রেক্ষাপট থেকে আগত মানুষেরদের দ্বারা গঠিত কোন প্রতিষ্ঠানের যোগাযোগ প্রক্রিয়া এবং সমস্যার বিস্তৃত বর্ণনায় আন্তঃসাংস্কৃতিক যোগাযোগ পদ্ধতি ব্যবহৃত হয়।
আন্তঃসাংস্কৃতিক যোগাযোগ কখনো কাখনো মিশ্র সাংস্কৃতিক যোগাযোগের সমার্থক হিসেবেও ব্যবহৃত হয়ে থাকে। এই অর্থে আন্তঃসাংস্কৃতিক যোগাযোগ, বিভিন্ন দেশ ও তার সাংস্কৃতিক আচরণ, যোগাযোগের ধরন এবং চারপাশের বিশ্বসম্পর্কে যে অণুধাবন তা বুঝতে সহায়তা করে। আন্তঃসাংস্কৃতিক ব্যবসায় যোগাযোগ বিশারদগণের ধারণা সংস্কৃতিই, নির্ধারণ করে ব্যক্তি কীভাবে তার বার্তা প্রেরণ করে, বার্তা প্রেরণের ক্ষেত্রে কোন মাধ্যম ব্যবহৃত হবে এবং এই বার্তা কোন উপায়ে ব্যাখা করা হবে।
তালাসের যুদ্ধ
থাম্ব|280x280পিক্সেল| তালাস নদী (উপরের ডানদিকে) সহ [[মাওয়ারাননহর|ট্রান্সস্যাকিয়ানা অঞ্চলের মানচিত্র]] তালাসের যুদ্ধ বা আর্টলখের যুদ্ধ ছিল আব্বাসীয় খিলাফতের ও তার মিত্র তিব্বত সাম্রাজ্যের সাথে চীনা তাং রাজবংশের বিরুদ্ধে সামরিক অভিযান। ৭৫১ খ্রিস্টাব্দে, তাং এবং আব্বাসীয় বাহিনী মধ্য এশিয়ার সির দারিয়া অঞ্চল নিয়ন্ত্রণের জন্য তালাস নদীর উপত্যকায় মিলিত হয়েছিল।বেশ কয়েকদিন অচলাবস্থার পর, কার্লুক তুর্কিরা, মূলত তাং এর মিত্র, আব্বাসীয়দের দলত্যাগ করে এবং ক্ষমতার ভারসাম্য বজায় রাখে, যার ফলে একটি তাং রুট তৈরি হয়।
এই পরাজয়ের ফলে তাংদের পশ্চিমমুখী সম্প্রসারণের সমাপ্তি শুরু হয় এবং এর ফলে পরবর্তী ৪০০ বছর ধরে ট্রান্সসেক্সিয়ানা মুসলিমদের নিয়ন্ত্রণে ছিল। আব্বাসীয়দের পক্ষে এই অঞ্চলটির নিয়ন্ত্রণ অর্থনৈতিকভাবে গুরুত্বপূর্ণ ছিল কারণ এটি সিল্ক রোডের উপর ছিল। ঐতিহাসিকরা বিতর্ক করেছেন যে যুদ্ধের পরে বন্দি চীনারা মধ্য প্রাচ্যে কাগজ তৈরির প্রযুক্তি নিয়ে এসেছিল কি না, যা শেষ পর্যন্ত এটি ইউরোপে ছড়িয়ে পড়ে।
অবস্থান
যুদ্ধের সঠিক অবস্থানটি নিশ্চিত করা যায় নি তবে এটি বর্তমান কাজাখস্তান ও কিরগিজস্তানের সীমান্তে ট্রেনভিল তারাজ ও তালাসের নিকটবর্তী বলে মনে করা হচ্ছে। চীনা নাম ডালুসি(怛羅斯, তালাসl) প্রথম দেখা যায় সুয়ানচাংয়ের বর্ণনায়। ডু হুয়ান শহরটি চুই নদীর পশ্চিম ড্রেনের কাছে অবস্থিত। যুদ্ধটি ছিল ট্র্যাংসোসিয়ানা অঞ্চলে তাং রাজবংশ এবং আব্বাসীয় খিলাফতের মধ্যে বিরোধ।
পটভূমি
দ্বিতীয় মুখোমুখি ঘটনাটি ঘটেছিল ৭১৭ সালে, যখন আরবরা তুর্গেশ দ্বারা পরিচালিত হয়েছিল এবংআকসু (717) যুদ্ধে আকসু এলাকার দুটি শহর ঘেরাও করে।। পশ্চিমকে শান্ত করার জন্য চীনা প্রোটেক্টোরেট জেনারেলের কমান্ডার তাং জিয়াউই দুটি সৈন্যবাহিনি দিয়ে সাড়া দিয়েছেন, যার মধ্যে একটি আশিনা জিন নেতৃত্বে ভাড়াটে কার্লুক এবং আরেকজন জিয়াউইয়ের নেতৃত্বে তাং নিয়মিত গঠিত। তাং রাজবংশের চীনারা আকসুর যুদ্ধে উমাইয়া আক্রমণকারীদের পরাজিত করে। আরব উমাইয়া কমান্ডার আল-ইয়াশকুরি ও তার সেনাবাহিনী পরাজিত হওয়ার পর তাসখন্দে পালিয়ে যায়।
আরব সূত্রগুলির দাবি, কুতায়বা ইবনে মুসলিম কাশগারকে সংক্ষেপে চীন থেকে নিয়ন্ত্রণ নিয়ে ছিলেন এবং একটি চুক্তির পরে সরে এসেছিলেন তবে আধুনিক ইতিহাসবিদরা পুরোপুরি এই দাবিকে প্রত্যাখ্যান করেছেন।
৭৫০ সালে, আব্বাসীয় খিলাফতের প্রতিষ্ঠাতা আবু আল-আব্বাস আল-সাফাহ (আস-সাফাহ) খুরাসান প্রদেশ থেকে আগত উমাইয়া খিলাফতের বিরুদ্ধে একটি বিশাল বিদ্রোহ ( আব্বাসীয় বিপ্লব নামে পরিচিত) শুরু করেছিলেন। জাবের যুদ্ধে তাঁর সিদ্ধান্ত গ্রহণযোগ্য বিজয়ের পরে এবং উমাইয়া পরিবারকে যারা আল-আন্দালিয়াসে পালাতে ব্যর্থ হয়েছিল তাদের নির্মূল করার পরে, আস-সাফাহ মধ্য এশিয়া সহ তার খেলাফতকে একীভূত করার জন্য তার বাহিনী পাঠিয়েছিল, যেখানে তার বাহিনী চীনের তাং রাজবংশের লোকেদেরসহ অনেক আঞ্চলিক শক্তির সাথে লড়াই করেছিল।
যুদ্ধ
তালাযুদ্ধে জড়িত যোদ্ধাদের সাংখ্যিক পরিমাণ নিশ্চিতভাবে জানা যায় না; যাইহোক, বিভিন্ন অনুমান বিদ্যমান। আব্বাসীয় সেনাবাহিনী (চীনা হিসাব অনুযায়ী ২,০০,০০০ মুসলিম সৈন্য, যদিও এই সংখ্যা অনেক অতিরঞ্জিত হতে পারে) যার মধ্যে তাদের তাদের তিব্বতীয় মিত্রদের সৈন্যদল ১০,০০০ তাং চীনা এবং ২০,০০০ কার্লুক ভাড়াটে সেনাবাহিনীর সম্মিলিত সেনাবাহিনীর সাথে মিলিত হয়েছিল (আরব রেকর্ডগুলি চীনা বাহিনীকে ১০,০০,০০০ হিসাবে বর্ণ্না করে খুব অতিরঞ্জিত হতে পারে)।
৭৫১ জুলাই মাসে আব্বাসীয় বাহিনী তালাস নদীর তীরে তাং চীনা বাহিনী (তাং চীনা ও কার্লুক ভাড়াটেদের সম্মিলিত সেনাবাহিনী) এর সাথে যুদ্ধে যোগ দেয়। ডান|থাম্ব| তালাস নদীর আধুনিক দৃশ্য যা কিরগিজস্তানের পর্বতমালায় শুরু হয় এবং কাজাখস্তানে নেমে আসে। নদীর ডান পাশে তারাজ শহর। তাং সেনাবাহিনী একটি বিধ্বংসী পরাজয়ের শিকার হয়। তাং রাজবংশের পরাজয় ছিল কারলুক ভাড়াটেদের দলত্যাগ এবং ফারঘানা মিত্রদের পশ্চাদপসরণের কারণে যারা মূলত চীনাদের সমর্থন করেছিল। কার্লুক ভাড়াটে, তাং সেনাবাহিনীর দুই-তৃতীয়াংশ, যুদ্ধের সময় আব্বাসীয়দের দলত্যাগ; কার্লুক সৈন্যরা ঘনিষ্ঠ মহল থেকে তাং সেনাবাহিনীকে আক্রমণ করে যখন প্রধান আব্বাসীয় বাহিনী সামনে থেকে আক্রমণ করে। তাং সৈন্যরা তাদের অবস্থান ধরে রাখতে অক্ষম হয়, এবং তাং বাহিনীর কমান্ডার গাও জিয়ানঝি স্বীকার করেন যে পরাজয় আসন্ন এবং লি সিয়ের সাহায্যে তার কিছু তাং নিয়মিত সঙ্গে পালিয়ে যেতে সক্ষম হয়। আনুমানিক ১০,০০০ তাং সৈন্যের মধ্যে মাত্র ২,০০০ জন তালাস থেকে মধ্য এশিয়ার তাদের এলাকায় ফিরে যেতে সক্ষম হয়। যুদ্ধে হেরে যাওয়া সত্ত্বেও, লি ডুয়ান জিউশি দ্বারা নিন্দিত হওয়ার পর আরব সেনাবাহিনীর উপর ব্যাপক ক্ষতি সাধন করেন। যুদ্ধের পর, গাও আরবদের বিরুদ্ধে আরেকটি তাং সৈন্য সংগঠিত করতে প্রস্তুত ছিল যখন 755 সালে বিধ্বংসী আন শি বিদ্রোহ শুরু হয়। যখন বিদ্রোহীরা তাং রাজধানী দখল করে নেয়, তখন মধ্য এশিয়ায় মোতায়েন সকল চীনা সেনাবাহিনীকে বিদ্রোহ গুঁড়িয়ে দেওয়ার জন্য যথাযথভাবে চীনে ফিরে যাওয়ার আদেশ দেওয়া হয়।
পরবর্তী এবং ঐতিহাসিক তাত্পর্য
তালাসের যুদ্ধের পর পরই আন লুশানের বিদ্রোহ (৭৫৫-৬৩) এবং পরবর্তী ওয়ারলর্ডিজম আরবদের মধ্য এশিয়ায় যাত্রা আরও প্রসারিত করার সুযোগ করে দেয় যখন এই অঞ্চলে তাং-এর প্রভাব পশ্চাদপসরণ করে। স্থানীয় তাং উপনদীগুলি তখন আব্বাসীয়, তিব্বতি বা উইঘুরদের কর্তৃত্বে আসে এবং তুর্কি জনগণের মধ্যে ইসলামের প্রবর্তনকে সহজতর করা হয়েছিল।
লুশান বিদ্রোহ এবং তালাসের পরাজয়ই মধ্য এশিয়ায় তাং চীনা উপস্থিতির অবসান করে এবং তাদের জিনজিয়াং থেকে সরে যেতে বাধ্য করে- তালাস কোন কৌশলগত গুরুত্ব ছিল না, কারণ যুদ্ধের পর আরবরা আর এগিয়ে যায়নি।
কার্লুকদের একটি ছোট সংখ্যালঘু যুদ্ধের পর ইসলাম ধর্ম গ্রহণ করে। কারলুকদের অধিকাংশই সুলতান সাতুক বুঘরা খানের অধীনে দশম শতাব্দীর মাঝামাঝি সময় পর্যন্ত ইসলাম গ্রহণ করেননি যখন তারা কারা-খানিদ খানতে প্রতিষ্ঠা করেন।   এটি ছিল তাং রাজবংশ মধ্য এশিয়া থেকে চলে যাওয়ার অনেক পরে।
আবু আল-আব্বাস আল-সাফাহ, যার বাহিনী চীনাদের কাছে ব্ল্যাক রোবেড তা-শিহ নামে পরিচিত ছিল, সে যুদ্ধে তার সম্পদ ব্যয় করে। তিনি ৭৫২ খ্রিস্টাব্দে মৃত্যুবরণ করেন। তার ভাই যিনি তার স্থলাভিষিক্ত হন দ্বিতীয় আব্বাসীয় খলিফা আবু জাফর আল মনসুর (রাজত্ব. ৭৫৪-৭৭৫ খ্রিস্টাব্দ) (আ-পি-উচ-আ-ফো) তাং-এর চীনা সম্রাট সুজংকে তিনি তার রাজধানী চাং'আনের কাছ থেকে নিয়ন্ত্রণ ফিরে পেতে সাহায্যের আবেদন পেয়ে সাহায্যে করেন। আবু জাফর আল-মনসুর ৪,০০০ সৈন্য পাঠান যারা তাং সৈন্যদের শহর পুনর্দখলে সাহায্য করেন এবং চীনা সম্রাট তাকে পুরস্কৃত করেন। বিদ্রোহ দমনের পর তাদের চীনে স্থায়ীভাবে বসতি স্থাপনের অনুমতি দেওয়া হয় যা চীনের প্রাচীনতম মুসলিম সম্প্রদায় প্রতিষ্ঠায় সাহায্য করে। তাদের মধ্যে কেউ কেউ স্থানীয় চীনা জনগণকে বিয়ে করেন এবং তাদের বংশধররা আদিবাসী মুসলমান হয়ে ওঠে যারা তাদের ধর্মীয় ঐতিহ্য এবং অনন্য জীবনধারা বজায় রাখে।
৭৬০ সালে তিয়ান শেংগং-এর নেতৃত্বে চীনা বিদ্রোহীদের হাতে ইয়াংঝু গণহত্যার সময় চীনে ধনী আরব ও পারস্য ব্যবসায়ীদের একটি বড় মাপের গণহত্যার ঘটনা ঘটে। ৮৭৯ সালে গুয়াংঝু গণহত্যার সময় ১২০,০ থেকে ২০০,০০০ আরব মুসলিম, গুয়াংঝুতে ফার্সি জরথুস্ট্রীয়, ইহুদি এবং খ্রিস্টান বিদেশী ব্যবসায়ীদের হুয়াং চাও-এর অধীনে চীনা বিদ্রোহীরা হত্যা করে।
মধ্য এশিয়ার সংস্কৃতি, একসময় পারস্য, ভারতীয় এবং চীনা প্রভাবের মিশ্রণ, আরব, চীনা, তুর্কি, তিব্বতী, এবং উইঘুর দের সাম্রাজ্যের মধ্যে ক্ষমতার সংগ্রামের অধীনে অদৃশ্য হয়ে যায়। মধ্য এশিয়ার প্রভাবশালী সাংস্কৃতিক শক্তি হিসাবে ইসলাম বৃদ্ধি পায়।
মধ্য এশীয় বৌদ্ধধর্মের পতনের সাথে সাথে চীনা বৌদ্ধধর্ম এখন ভারতীয় বৌদ্ধধর্ম থেকে বিচ্ছিন্ন হয়ে স্বতন্ত্র আধ্যাত্মিক উপাদানসহ একটি স্বাধীন ধর্মে পরিণত হয়। আদি ভূমি বৌদ্ধধর্ম এবং জেন মত আদিবাসী বৌদ্ধ ঐতিহ্য চীনে আবির্ভূত হয়। চীন পূর্ব এশীয় বৌদ্ধধর্মের কেন্দ্র হয়ে ওঠে, চীনা বৌদ্ধ ক্যানন অনুসরণ করে, তখন বৌদ্ধধর্ম চীন থেকে জাপান ও কোরিয়ায় ছড়িয়ে পড়ে।
এই যুদ্ধের গুরুত্ব ঘোষণা করা প্রাচীনতম ঐতিহাসিকদের মধ্যে ছিলেন মুসলিম মধ্য এশিয়ার মহান রাশিয়ান ইতিহাসবিদ ভাসিলি বারটোল্ড, যার মতে, "পূর্ববর্তী আরব ঐতিহাসিকরা পশ্চিম এশিয়ায় সংঘটিত ঘটনার আখ্যান নিয়ে ব্যস্ত ছিলেন, এই যুদ্ধের কথা উল্লেখ করেন না; কিন্তু (পশ্চিম) তুর্কিস্তানের ইতিহাসে এটি অত্যন্ত গুরুত্বের বিষয় কারণ এটি নির্ধারণ করেছিল যে দুটি সভ্যতা, চীনা বা মুসলমানের মধ্যে কোনটি তুর্কিস্তানের ভূমিতে প্রাধান্য পাবে।"
তাং সাম্রাজ্যের ৮,০০০ সৈন্যের ক্ষয়ক্ষতি আনশি বিদ্রোহের আগে পাঁচ লক্ষেরও বেশি সৈন্যবাহিনীর সাথে তুলনা করা যেতে পারে। বারটোল্ডের মতে, ইসলামের প্রথম তিন শতাব্দীর ইতিহাসের জন্য, আল-তাবারি ছিলেন প্রধান উৎস (ইবনে আল আসিরের সংকলনের মাধ্যমে পাওয়া), যা ৯১৫ পর্যন্ত ছিল। শুধুমাত্র আসিরে আমরা ৭৫১ সালে আরব এবং চীনাদের মধ্যে সংঘাতের একটি বিবরণ খুঁজে পাই। তাবারী বা আরবদের প্রারম্ভিক ঐতিহাসিক কাজ যা সাধারণভাবে আমাদের কাছে এসেছে, তা এই বিষয়ে কোন উল্লেখ করে না; যাইহোক, আসিরের বক্তব্য চীনা তাং রাজবংশের ইতিহাস দ্বারা সম্পূর্ণভাবে নিশ্চিত করা হয়েছে। সকল আরব সূত্রে, সাম্রাজ্যের পূর্বাঞ্চলে সংঘটিত ঘটনাপ্রায়ই সংক্ষেপে বর্ণনা করা হয়েছে। সমস্ত আরব উৎসেই, সাম্রাজ্যের পূর্ব অংশে ঘটে যাওয়া ঘটনাগুলি প্রায়শই সংক্ষিপ্তভাবে মোকাবেলা করা হয়। মুসলিম পক্ষের যুদ্ধের আরেকটি উল্লেখযোগ্য তথ্যদাতা হলেন আয-যাহাবি (১২৩৭-১৩৪৮)।
তালাস যুদ্ধ অঞ্চলে বৌদ্ধধর্ম বা চীনা প্রভাব ের সমাপ্তি চিহ্নিত করেনি। বৌদ্ধ কারা-খিতান খানাত ১১৪১ সালে কাতওয়ান যুদ্ধে মুসলিম সেলজুক তুর্কি এবং মুসলিম কারা-খানিদ তুর্কিদের পরাজিত, ১২ শতকে মুসলিম কারলুক কারা-খানিদ খানাতে থেকে মধ্য এশিয়ার একটি বড় অংশ জয় করে। কারা-খিতানরা এছাড়াও চীনা সাম্রাজ্যবাদী সরকার ব্যবস্থা পুনরায় চালু করে, যেহেতু চীন এখনও এই অঞ্চলে এমনকি মুসলিম জনসংখ্যার মধ্যে সম্মানে অধিষ্ঠিত ছিল, এবং কারা-খিতানরা তাদের প্রধান সরকারী ভাষা হিসাবে চীনা ব্যবহার করত। কারা-খিতান শাসকদের মুসলমানরা "চীনা" বলে অভিহিত করেছিল।
অধ্যাপক ডেনিস সিনোর বলেন যে এটি পশ্চিম তুর্কি খাগানতের অভ্যন্তরীণ বিষয়ে হস্তক্ষেপ যা মধ্য এশিয়ায় চীনা আধিপত্যের অবসান ঘটে, যেহেতু পশ্চিম খাগানেত ধ্বংস মুসলমানদের তাদের সবচেয়ে বড় প্রতিদ্বন্দ্বী থেকে মুক্ত করে, এবং এটা তালাস যুদ্ধ যার পর চীনা উপস্থিতির সমাপ্তি ঘটেনি।
পরে আব্বাসীয় খলিফা হারুন আল-রশিদের রাজত্বকালে আরবরা তিব্বতীয় সাম্রাজ্যের সাথে তাদের জোট বন্ধ করে দেয়, এবং ৭৮৯ সালে চীনে রাষ্ট্রদূত প্রেরণের পরে চীনের সাথে একটি জোট গঠন করেছিল।
কাগজ তৈরি
তালাস যুদ্ধ কাগজ তৈরির প্রযুক্তিগত সঞ্চালনের একটি গুরুত্বপূর্ণ ঘটনা ছিল। তালাস যুদ্ধের পর, জ্ঞানী চীনা যুদ্ধবন্দীদের সমরকান্দে কাগজ উৎপাদনের আদেশ দেওয়া হয়, অথবা তাই গল্প চলে এসেছে। বাস্তবে, উচ্চ মানের কাগজগুলি বহু শতাব্দী ধরে মধ্য এশিয়ায় পরিচিত ছিল এবং তৈরি হয়েছিল, কাগজের উপর একটি চিঠি চতুর্থ শতাব্দী থেকে সমরকান্দে এক বণিকের কাছে বেঁচে ছিল, তবে সপ্তম ও অষ্টম শতাব্দীর শেষের দিকে মধ্য এশিয়ার ইসলামিক বিজয় এই জ্ঞানটি প্রথমবারের মতো উন্মুক্ত করেছিল যা মুসলিম বিশ্বের হয়ে ওঠে। ৭৯৪ খ্রিস্টাব্দে কাগজের উৎপাদন আধুনিক ইরাকের বাগদাদে পাওয়া যেত। কাগজ তৈরির প্রযুক্তি এভাবে ইসলামী বিশ্বে এবং পরে ইউরোপীয় পাশ্চাত্যে স্থানান্তরিত হয় এবং বিপ্লব ঘটেছিল। কাগজ উৎপাদন একটি রাষ্ট্রীয় গোপনীয়তা ছিল, এবং শুধুমাত্র কিছু জায়গা এবং বৌদ্ধ সন্ন্যাসীরা প্রযুক্তিটি জানতেন। অবশ্যই, পত্রিকাটি একটি চীনা বিলাসবহুল পণ্য হিসেবে অনেক কিলোমিটার পরিবহন করা হয়েছিল, এবং যেহেতু এটি ট্রেড করা হয়েছিল, বিভিন্ন জায়গায় কাগজ আবিষ্কার উৎপাদনের প্রমাণ নয়, বরং শুধুমাত্র ব্যবহারের জন্য।
মুহাম্মদ ইবনে আদম আল কাউসারি
মুফতি মুহাম্মদ ইবনে আদম আল কাওসারি একজন ব্রিটিশ সুন্নি ইসলামি পণ্ডিত, মুফতি,  গবেষক, দারুল ইফতা লিস্টারের প্রতিষ্ঠাতা ও প্রধান মুফতি এবং জামিয়া উলুমুল কুরআন লেস্টারের একজন শিক্ষক।
তালাসের যুদ্ধ
ভূ-রাজনৈতিক পরিণতি
কাগজ স্থানান্তর ছাড়া, এই যুদ্ধের ফলে একটি ভূ-রাজনৈতিক বা জনসংখ্যাতাত্ত্বিক পরিবর্তনকে সমর্থন করার কোন প্রমাণ নেই। বস্তুত, মনে হচ্ছে ৭৫১ সালের পর মধ্য এশিয়ার উপর তাং-এর প্রভাব আরও দৃঢ় হয়েছে এবং ৭৫৫ সাল নাগাদ মধ্য এশিয়ায় তাং-এর ক্ষমতা রয়ে গেছে। যুদ্ধের পর বেশ কিছু বিষয় ৭৫১ আগে লক্ষ্য করা হয়েছিল। প্রথমত, কার্লুকরা যুদ্ধের পর চীনাদের বিরোধিতা করেনি। ৭৫৩ সালে কার্লুক ইয়াবগু ডানপিজিয়া চেং কিয়ানলির কলামের অধীনে আত্মসমর্পণ করেন এবং টংগ্লুও (টাইলে) প্রধানের (যিনি ৭৪৩ সালে দলত্যাগ করা চীনা ভাড়াটে) একজন বিশ্বাসঘাতক চীনা ভাড়াটে আ-বুসিকে বন্দী করেন এবং ২২ অক্টোবর আদালতে তার উপাধি লাভ করেন। চীনা মুসলিম ইতিহাসবিদ বাই শোই লিখেছেন যে একই সময়ে তালাস সংঘটিত হওয়ার একই সময়ে তাং কিংহাইয়ের শিবাও শহর থেকে সুয়াবের কাছে একটি সৈন্য পাঠায় এবং তুগেদের উপর চীনা নিয়ন্ত্রণ মজবুত করে। মধ্য এশিয়ায় চীনা সম্প্রসারণ যুদ্ধের পর থামেনি; চীনা কমান্ডার ফেং চ্যাংকিং, যিনি ওয়াং ঝেংজিয়ানের মাধ্যমে গাও জিয়ানঝি থেকে অবস্থান গ্রহণ করেন, তিনি কার্যত কাশ্মীর অঞ্চল জুড়ে ছড়িয়ে পড়েন এবং দুই বছর পর গিলগিট দখল করেন। এমনকি তাসখন্দ ৭৫৩ সালে তার ভাস্কর্যের মর্যাদা পুনঃপ্রতিষ্ঠা করেন, যখন তাং তার শাসককে একটি উপাধি প্রদান করে। পামির পর্বতমালার পশ্চিমে চীনা প্রভাব যুদ্ধের ফলে বন্ধ হয়নি; মুসলিম নিয়ন্ত্রণাধীন মধ্য এশিয়ার রাষ্ট্রগুলো, যেমন সমরকান্দ, তালাস সত্ত্বেও আরবদের বিরুদ্ধে তাং থেকে সাহায্যেরর অনুরোধ অব্যাহত রাখে এবং ৭৫৪ সালে পশ্চিম তুর্কিস্তানের নয়টি রাজ্য আবার আরবদের আক্রমণ করার জন্য আবেদন পাঠায় এবং তাং দশকের পর দশক ধরে এই ধরনের অনুরোধ প্রত্যাখ্যান করতে থাকে। ফারঘানা, যা এর আগে যুদ্ধে অংশগ্রহণ করেছিল, প্রকৃতপক্ষে একটি সমনের অধীনে চীনা সেনাবাহিনীর সাথে মধ্য এশিয়ার সহায়কদের মধ্যে যোগ দেয় এবং ৭৫৬ সালে আন লুশান বিদ্রোহের সময় গানসুতে প্রবেশ করে। বাই আরো উল্লেখ করেছেন যে চীনা এবং আরবদের মধ্যে সম্পর্ক খারাপ হয়নি, যেমন আব্বাসীয়রা তাদের পূর্বসূরিদের মত (৬৫২ সাল থেকে) যুদ্ধের পর নিরবচ্ছিন্নভাবে চীনে দূতাবাস পাঠাতে থাকে। এই ধরনের সফর সামগ্রিকভাবে 752 এবং 798 মধ্যে 13 কূটনৈতিক উপহার ফলাফল ছিল। এই অঞ্চলের সকল তুর্কি উপজাতি যুদ্ধের পর ইসলাম ধর্ম গ্রহণ করেনি- তাদের ইসলামে ধর্মান্তরিত হওয়ার তারিখ অনেক পরে, মূসার অধীনে ১০ম শতাব্দীতে।
মুহাম্মদ ইবনে আদম আল কাউসারি
প্রাথমিক ও শিক্ষা জীবন
আল কাউসারি লেস্টারে জন্মগ্রহণ করেন। তিনি দারুল উলুম ব্যুরি থেকে স্নাতক হন এবং পরে দারুল উলুম করাচীতে মুফতি তাকি উসমানীর অধীনে পড়াশোনা করেন। আল-কাওসারির অন্যান্য শিক্ষকদের মধ্যে রয়েছেন তার পিতা মাওলানা আদম ও ইউসুফ মোতালা।
২০০০ সালে আল-কাওসারি সিরিয়ার আব্দুর রাজ্জাক আল-হালাবি এবং আব্দুল লতিফ ফারফুর আল হাসানির অধীনে পড়াশোনা করেন।
কর্মজীবন
আল-কাউসারি দারুল উলুম লেস্টারের প্রতিষ্ঠাতা, পরিচালক ও প্রধান মুফতি। তিনি জামিয়া উলুমুল কুরআন লেস্টারের একজন শিক্ষক। এছাড়াও তিনি লন্ডনে ঐতিহ্যবাহী ইসলামী বিজ্ঞান শিক্ষা দেন।
জুলিয়েতা কাস্তেলানোস
থাম্ব|২০১৬ সালে জুলিয়েতা কাস্তেলানোস জুলিয়েতা কাস্তেলানোস (জন্ম: ৮ জানুয়ারি, ১৯৫৪) হলেন একজন হন্ডুরান সমাজবিজ্ঞানী এবং ২০০৯ সাল থেকে তিনি হন্ডুরাস জাতীয় স্বায়ত্তশাসিত বিশ্ববিদ্যালয়ের (ইউএনএইচ) ডিন। তিনি মাদক চক্র এবং পুলিশ দুর্নীতি দুটোকেই কেন্দ্র করে হন্ডুরাস সহিংসতার বিরুদ্ধে প্রচারণা চালানোর জন্য পরিচিত। তিনি বিচারিক ও পুলিশি উভয় সংস্কারের পক্ষে ছিলেন। তিনি ২০০৪ সালে ইউএনএইচ-এ অবজারভেরিও দে লা ভায়োলেন্সিয়া (ভায়োলেন্স অবজারভেটরি) প্রতিষ্ঠা করেছিলেন, এটি এমন একটি কেন্দ্র যা হন্ডুরাসে সংগঠিত বিভিন্ন অপরাধের পরিসংখ্যান বিশ্লেষণ করে।  তিনি ট্রুথ  অ্যান্ড  ও রিকনসিলায়াশন কমিশনেরও সদস্য ছিলেন।  ২০০৯ সালের অভ্যুত্থানের পরে রাষ্ট্রপতি ম্যানুয়েল জেলায়াকে ক্ষমতাচ্যুত করার সাথে সম্পর্কিত বিষয়াদি পরিষ্কার করার দায়িত্ব দেওয়া হয়েছিল এই কমিশনকে।
পুরস্কার ও সম্মাননা
২০১২ সালের এপ্রিলে মার্টিন লুথার কিং জুনিয়র ফাউন্ডেশন এবং আন্ত আমেরিকান সংস্কৃতি হন্ডুরান ইনস্টিটিউটের পৃষ্ঠপোষকতায় আয়োজিত অনুষ্ঠানে জুলিয়েতা কাস্তেলানোসকে উদ্বোধনী মার্টিন লুথার কিং জুনিয়র পুরস্কার প্রদান করা হয়েছিল।
কুমহালি ভাষা
কুমহালি, কুমালি বা কুম্বলে হচ্ছে একটি ইন্দো-আর্য ভাষা। নেপালের কুমাল জনগোষ্ঠীর কিছু লোক এই ভাষায় কথা বলে। ১,২১,০০০ জন নৃতাত্ত্বিক ব্যক্তির মধ্যে জন লোক এই ভাষায় কথা বলে।
আশাপতি তাম্রকার
থাম্ব|আশাপতি অ্যান্ড সন কোম্পানির খাম, ১৯৩০ এর দশক আশাপতি তাম্রকার (দেবনাগরী: आशापति ताम्रकार; ১৯০৪ – ১৯৪২) ছিলেন নেপালের দর্শনযন্ত্র নির্মাতাদের অগ্রদূত। তিনি চক্ষুবিজ্ঞান ও অর্থোপোস্কোপি বিষয়ে প্রশিক্ষণ গ্রহণ করেন। তিনি চশমা আমদানি করে বিক্রয় করতেন, যে ধরনের কাজের কথা সে সময়কার নেপালে একদম অপরিচিত ছিল।
প্রারম্ভিক জীবন
আশাপতি কাঠমান্ডু দরবার ক্ষেত্রের মরূতে এক তাম্রকার পরিবারে জন্মগ্রহণ করেন। তার পিতার নাম প্রাণপতি তাম্রকার এবং মাতার নাম হেরা লক্ষ্মী তাম্রকার। নেপালের তাম্রকারেরা তাদের প্রাচীন পৈতৃক ব্যবসা ছেড়ে অন্যান্য ব্যবসায় জড়িত হচ্ছিল। আশাপতির পিতা কবিরাজি পেশা গ্রহণ করেন। তবে তাদের অনেক আত্মীয়-পরিজন প্রাচীন পেশায় থেকে তামা ও রূপার তৈজসপত্র, প্রদীপ ও পূজার সরঞ্জাম তৈরি করতেন। পিতার সূত্রে আশাপতি ভেষজ ঔষধ প্রস্তুতি ও বিক্রয়ের সাথে জড়িত হন।
আশাপতির প্রথম সন্তান রামপতির জন্মের পর তার প্রথম স্ত্রী মৃত্যুবরণ করেন। ১৯২৭ সালে তিনি তুলাধর পরিবারের মেয়ে মোতি লানির সাথে বিয়ে করেন। তাদের ঘরে কন্যা হীরা শোভার জন্ম হয়।
চিকিৎসাশাস্ত্র অনুশীলন
চশমা নির্মাণের পাশাপাশি আশাপতি একজন ভেষজ ঔষধ প্রস্তুতির সাথেও জড়িত ছিলেন। ১৯৩৯ সালে তিনি পুনরায় কলকাতায় গমন করেন এবং ক্যাম্পবেল মেডিক্যাল স্কুল ও হাসপাতালের ওয়ার্ড ও অপারেশন থিয়েটারে ড্রেসার হিসেবে কাজে যোগ দেন। মেডিক্যাল স্কুলটি বর্তমানে নীলরতন সরকার মেডিক্যাল কলেজ ও হাসপাতাল নামে পরিচিত। তিনি কাঠমান্ডুর বীর হাসপাতালে অবেদনবিদ হিসেবেও কাজ করেছেন।
অগ্রসর চিন্তাভাবনা
আশাপতি নারীশিক্ষার বিষয়ে সোচ্চার ছিলেন, যা তার সময়ে অনেক অবহেলিত ছিল। তিনি তার কন্যাকে শিক্ষার বিষয়ে উৎসাহ দেন এবং দরবার ক্ষেত্রের কন্যা পাঠশালায় ভর্তি করিয়ে দেন, যা তৎকালীন নেপালের কয়েকটিমাত্র নারীশিক্ষা প্রতিষ্ঠানের অন্যতম ছিল। নারীশিক্ষা পাঠশালাটি শহিদ শুক্ররাজ শাস্ত্রীর বোন চন্দ্রকান্ত যোশী পরিচালনা করতেন।
আশাপতি তার শেষ জীবনে যক্ষ্মায় আক্রান্ত হন, যার চিকিৎসা তৎকালে নেপালে উপলব্ধ ছিল না। তিনি ১৯৪২ সালে মাত্র ৩৮ বছর বয়সে তার নিজগৃহে মৃত্যুবরণ করেন।
ভিতরবন্দ ইউনিয়ন
ভিতরবন্দ ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।
নামকরণ ও ইতিহাস
ভিতরবন্দ মৌজা ও গ্রামের নামানুসারে ইউনিয়নের নাম রাখা হয় ভিতরবন্দ। জানা যায় ইংরেজ আমলের শুরুর দিকে ভেতরবন্দ গরগণার সদর দপ্তর ছিল রাশাহীতে। চিরসহায়ী বন্দোবস্তের অব্যবহিত পরেই ভেতরবন্দ পরগণার সদর দপ্তর নাগেশ্বরী উপজেলার ভেতরবন্দে স্থানান্তর করা হয় ।
যোগাযোগ ব্যবস্থা
কুড়িগ্রাম জেলা থেকে ১৫ কি.মি. ও নাগেশ্বরী উপজেলা থেকে ১০ কি.মি. দূরত্বে অবস্থিত। জেলা ও উপজেলা থেকে যোগাযোগ ব্যবস্থাঃ রিকসা, সাইকেল, অটোরিকসা, মোটর সাইকেল, মাইক্রো।
জমি
জমির পরিমান- ৩৭৯১.০হেক্টর।
নদ-নদী
ভিতরবন্দ ইউনিয়নে ২৫ একর বিশিষ্ট একটি নদী ও ২০০টির মত খাল রয়েছে।
সৈয়দা আশিকা আকবর
সৈয়দা আশিকা আকবর ছিলেন বাংলাদেশ জাতীয় সংসদের সাবেক সংসদ সদস্য ও ধনবাড়ি জমিদার বাড়ির বর্তমান মালিক। ১৯৮১ সালের উপনির্বাচনে বাংলাদেশ জাতীয়তাবাদী দলের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।
জীবনী
সৈয়দা আশিকা আকবর টাঙ্গাইল জেলার ধনবাড়ী উপজেলায় নবাব পরিবারে জন্মগ্রহণ করেন। তার পিতা সৈয়দ হাসান আলী চৌধুরী পূর্ব পাকিস্তান প্রাদেশিক পরিষদে বাণিজ্য ও শিল্পমন্ত্রীর দায়িত্ব পালন করেন। তার দাদা সৈয়দ নওয়াব আলী চৌধুরী অবিভক্ত বাংলার প্রথম মুসলমান মন্ত্রী ছিলেন। হাসান আলী চৌধুরী জাতীয় সংসদ সদস্য থাকাবস্থায় ১৯৮১ সালে মৃত্যুবরণ করেন। তার মৃত্যুর পর আশিকা আকবর ‘নওয়াব আলী খোদা বখশ ধনবাড়ী ওয়াকফ এস্টেটের’ মোতায়াল্লী হন এবং শুন্য আসনের উপনির্বাচনে বিজীয় হয়ে দ্বিতীয় জাতীয় সংসদের সদস্য হিসেবে দায়িত্ব পালন করেন।
গাজী সোহেল
গাজী সোহেল (জন্ম: ১৩ আগস্ট ১৯৭৯) একটি বাংলাদেশী ক্রিকেট আম্পায়ার।
আম্পায়ারিং ক্যারিয়ার
তিনি ২০১২ থেকে ২০১৩ সালে বাংলাদেশ প্রিমিয়ার লিগের ম্যাচে আম্পায়ার হিসাবে দায়িত্ব পালন করেন। ঢাকা প্রিমিয়ার লিগের ম্যাচগুলিতে তিনি কয়েকটি বিতর্কিত সিদ্ধান্তে জড়িত ছিলেন।  নভেম্বর ২০১৮ সালে তিনি আম্পায়ারদের আইসিসি আন্তর্জাতিক প্যানেলে নির্বাচিত হয়েছিলেন। ডিসেম্বর ২০১৮ সালে বাংলাদেশের ওয়েস্ট ইন্ডিজ সফরকালে তিনি আন্তর্জাতিক আম্পায়ার হিসাবে আত্মপ্রকাশ করেছিলেন।
তরফ রাজ্য
তরফ রাজ্য (যা পূর্বে তুঙ্গাচল নামে পরিচিত ছিল), হলো বর্তমান সিলেট বিভাগের হবিগঞ্জ জেলায় অবস্থিত। তুঙ্গাচল ১১৭০ খ্রিস্টাব্দে ব্রাহ্মণচলের একটি অংশে পরিণত হন এবং ত্রিপুরা রাজ্যর সাথে যুক্ত হওয়ার কয়েক বছর আগে ১২৫৮ সালে গৌড়ের সাথে পুনরায় যুক্ত হন। গৌড়ের রাজা গৌর গোবিন্দ ১২৬০ সালে পুনরায় তুঙ্গাচলকে তাঁর রাজ্যে যুক্ত করেন। গৌড়, লাউড় ও জয়ন্তীয়ার ন্যায় এটিও শ্রীহট্ট বা সিলেটের অন্যতম প্রচীন রাজ্য। এই রাজ্যের শেষ হিন্দু রাজার নাম ছিল আচাক নারায়ণ। শাহ জালাল কর্তৃক সিলেট বিজয়ের এক বছর পর (১৩০৪ খ্রিষ্টাব্দ) শাহ জালালের সঙ্গী অনুসারী সিপাহ্সালার সৈয়দ নাসির উদ্দীন ১২ জন সঙ্গী সাথীদের নিয়ে তুঙ্গাচল অভিযানে যান। সিপাহসালার সৈয়দ নাসির উদ্দীনের নেতৃত্বে এটি বিজিত হয়, এর নামকরণ করেন তরফ। সৈয়দ শাহ ইসরাইল, সৈয়দ পীর বাদশাহ এবং সৈয়দ রায়হান আদ-দ্বিনের মতো লেখকদের ধারণ করে এই অঞ্চলটি ভারতীয় উপমহাদেশের ইসলামী ও ভাষাগত শিক্ষার একটি বিখ্যাত কেন্দ্র হিসাবে পরিবর্তিত হয়েছিল।   ।
ভৌগোলিক অবস্থান
প্রাচীন কালে উত্তরে বরাক নদী, দক্ষিণে পার্বত্য ত্রিপুরা ও বেজুরা পরগণা পুর্বে ভানুগাছের পাহাড় যা কমলগঞ্জ উপজেলার অন্তর্গত এবং শ্রীমঙ্গল উপজেলার পূর্ব দিকে অবস্থিত এবং পশ্চিমে লাখাই পর্যন্ত বিস্তৃত ছিল তরফ রাজ্য। অর্থাৎ বর্তমান মৌলভীবাজার জেলার প্রায় অর্ধেক অংশ এর অন্তর্গত ছিল। শাহ জালালের সঙ্গী অনুসারী সিপাহসালার সৈয়দ নাসির উদ্দীন এর দ্বারা তরফ বিজিত হলে ইসলামী শাসন প্রতিষ্ঠিত হয় । এ সময় এ রাজ্যের সীমা বর্ধিত হয়ে ব্রাহ্মণবাড়িয়া জেলার সরাইল (সতরখণ্ডল) নেত্রকোণা জেলার জোয়ানশাহী পর্যন্ত বিস্তৃত হয় ।
নামকরণ
অচ্যুতচরণ চৌধুরী তত্ত্বনিধির শ্রীহট্টের ইতিবৃত্তে এ রাজ্যের পূর্ব নাম রাজপুর বলে উল্লেখ আছে। এটি ছিল ত্রিপুরার সামন্ত রাজ্য। তিপ্রা রাজা এপিবিষ্ণু দ্বারা রাজপুর রাজ্য শাসিত হত। রাজা এপিবিষ্ণুর হঠাৎ মৃত্যু ঘটে । রাজপুত্র তুঙ্গমাধব তখন শিশু ছিলেন । এ সময় এক রাজ কর্মচারী আচক নারায়ণ নামের যুবক রাজকন্যা লালসা দেবীকে বিবাহ করে রাজ্যধিকার লাভ করে । অচ্যুতচরণ চৌধুরী আচক নারায়ণকে ত্রিপুরার রাজ বংশের বলে ধারণা করেন এবং রাজ্যের নাম রাজপুর থেকে রাজপুত্র তুঙ্গমাধবের নামানুসারে 'তুঙ্গাচল' হলে ও হতে পারে বলে কেউ কেউ লিখেছেন । সৈয়দ নাসির উদ্দীন কর্তৃক তরফ বিজয়ের পর এ রাজ্যের নাম হয় তরফ । যা কোন দরবেশের দেয়া নাম থেকে অথবা আরবী শব্দ তরীগ থেকে তরফ নামের উৎপত্তি হয়েছে বলে কেউ কেউ মনে করেন।
প্রাচীন ইতিহাস
প্রাচীন তরফ বা তুঙ্গাচলকে দ্বাদশ শতাব্দীর রাজ্য বলে সৈয়দ মোস্তফা কামাল সহ অনেকে মনে করেন। এপিভিষ্ণু এই অঞ্চলটির প্রথম দিকের জ্ঞাত শাসক। তাঁকে ত্রিপুরী হিসাবে বিবেচনা করা হয় যদিও তিনি ব্রাহ্মণচলের রাজা উপানন্দের অধীনে সামন্ত শাসক ছিলেন, তবে তিপ্পারা রাজ্য নয়। তবে এপিবিষ্ণু কে? এবং তিনি কোথা থেকে এসেছেন তা কিছুই জানা যায় নি। তিনি রাজধানী থেকে রাজপুরে শাসন করেছিলেন (আধুনিক বিশ্ব গাও / বিশ্বগ্রাম, চুনারুঘাট)। কথিত আছে যে পুরো অঞ্চলটির নাম তুঙ্গাচল তাঁর পুত্র প্রিন্স টুঙ্গামাধব জন্মের পরে রেখেছিলেন। এপিভিষ্ণু ভদ্র জনার্দনকে তাঁর মন্ত্রী এবং রঘুকে সেনাপ্রধান হিসাবে নিযুক্ত করেছিলেন।
গৌড় আক্রমণ
রাজা উপানন্দ হত্যা এবং গৌড়ের গোবর্ধনের দ্বারা ব্রাহ্মণচাল দখল করার পরে, এর অর্থ দাঁড়ায় যে তুঙ্গাচলও এখন পূর্বনির্ধারিতভাবে গৌড়রে একটি অংশ হয়। এপিভিষ্ণু - আর কোনো উপায় ছিলো না - তিনি কার্যকরভাবে অমর সিংয়ের নিয়ন্ত্রণে ছিলেন, যিনি গোবর্ধন কর্তৃক ব্রাহ্মণচলের দায়িত্বে নিযুক্ত হন। ব্রাহ্মণচাল শাসকদের পাশাপাশি দ্বিপ্রপ্রদেশের সাথে ঘনিষ্ঠ সম্পর্ক থাকার কারণে, এপিভিষ্ণু গোবর্ধন এবং সিংহের মায়াময় সমঝোতার প্রতি দৃঢ ছিলেন। গৌড়ের অধীনে সামন্ত শাসক হিসাবে প্রদত্ত প্রতিটি মনোরম প্রস্তাবকে এপিভিষ্ণু প্রত্যাখ্যান করার সাথে সাথে গোবর্ধন ও সিংহ সিদ্ধান্ত নিয়েছিলেন যে তারা এপিভিষ্ণুকে ক্ষমতাচ্যুত করুন এবং তুঙ্গাচলকে শাসন করার জন্য অন্য কাউকে নিয়োগ করুন। গৌড় বাহিনী তুঙ্গাচলে প্রবেশ করেছিল এবং ঘুঙ্গির জুড়ির হাওরের তীরে একটি যুদ্ধের সূচনা হয়েছিল। রাজা এপিভিষ্ণুকে হত্যা করা হয়েছিল এবং তার সেনাপতি প্রধান জেনারেল রঘুকে অপহরণ করে বন্দী হিসাবে গৌড়ে নিয়ে যাওয়া হয়েছিল। এর পরে গোবর্ধন তাঁর দ্বিতীয় জেনারেল শানদুলকে তুঙ্গাচলের সামন্ত শাসক নিযুক্ত করেন।
ত্রিপ্পারার সাথে সংযুক্তি
ত্রিপ্পারার রাজা রতন মানিক্যকে এপিভিষ্ণুর হত্যার খবর জানানো হয়েছিল, যার সাথে তিনি ঘনিষ্ঠ ছিলেন। মানিক্যা সিদ্ধান্ত নিয়েছিলেন যে গৌর প্রশাসন খুব বাড়াবাড়ি করছে এবং গোবর্ধনের প্রতিবেশী রাজ্যগুলিতে আক্রমণ করার আকাঙ্ক্ষা বন্ধ করার সিদ্ধান্ত নেন। তিনি অমর সিংকে আক্রমণ করার জন্য ব্রহ্মাচলের দিকে একটি দল পাঠান। সিংহের বাহিনী সংখ্যাগরিষ্ঠ ছিল এবং গোবর্ধনের কাছে সহায়তা চেয়েছিল। যাইহোক, গোবর্ধন জৈন্তিয়া রাজ্য থেকে উত্তরে দিকে আগ্রাসনের মুখোমুখি হওয়ায় তিনি সহায়তা করতে পারেন নি। সিং ত্রিপ্পারা বাহিনী কর্তৃক নিহত হয়েছিল এবং কুকি প্রধানরা তাদের পক্ষে ব্রাহ্মণচলকে ত্রিপ্পারা রাজ্যের সাথে যুক্ত করার সুযোগ হিসাবে দেখেছিলেন। অমর সিংহের আগে ব্রাহ্মণচলের রাজা ছিলেন রাজা উপানন্দের মন্ত্রীর পুত্র জয়দেব রায়কে ত্রিপ্পারাত অধীনে সামন্ত শাসক করা হয়েছিল। এরপরে তারা শানদুলকে অধিষ্ঠিত করার প্রয়াসে তুঙ্গাচলে চলে যায়। ভয়ে শান্দুল টুঙ্গাচল ছেড়ে গৌড়ের পালিয়ে গিয়েছিলেন, এভাবেই তুঙ্গাচল্কে রক্তহীনভাবে তুঙ্গাচলকে তার রাজ্যে যুক্ত করতে সক্ষম করে। এপিভিষ্ণুর মন্ত্রী ভদ্র জনার্দনকে ত্রিপ্পারা রাজ্যের অধীনে তুঙ্গাচলেরর সামন্ত শাসক নিযুক্ত করা হয়েছিল, কারণ এপিভিষ্ণুর পুত্র, তুঙ্গামাধব তখনও শিশু ছিলেন।
গৌড় শাসন
গৌড়ের রাজা গোবিন্দের ক্ষমতায় আরোহণ অবধি রাজা রতন মানিক্যের ত্রিপ্পারা রাজ্যের অংশ হিসাবে তুঙ্গাচল জর্নার্দনের দ্বারা নিয়ন্ত্রিত হতে থাকে। ত্রিপুরার রতন মানিক্যের সাথে শান্তি স্থাপন করে এবং তাকে একটি হাতি উপহার দিয়ে গোবিন্দ টুঙ্গাচলকে গৌড় প্রশাসন ফিরিয়ে আনতে সক্ষম হন। গোবিন্দের ঘনিষ্ঠ বন্ধু আচাক নারায়ণ আট বছর বয়সী রাজকন্যা লালসা দেবীকে বিয়ে করে টুঙ্গাচল রাজপরিবারের সম্মান অর্জন করেছিলেন। এই বিয়ের মধ্য দিয়ে নারায়ণ এপিভিষ্ণুর প্রাক্তন মন্ত্রী ভদ্র জনার্দনকে বরখাস্ত করে যথাযথভাবে তুঙ্গাচলের শাসক হয়ে উঠতে সক্ষম হয়েছিলেন। নারায়ণ গৌরের অধীনে সামন্ত শাসক ছিলেন, তাঁর বোন হীরাবতীর সাথে গৌড় গোবিন্দ বিবাহ বন্ধনে আবদ্ধ হন।
সৈয়দ শাসন
১২৫৪ সালে বাংলার গভর্নর মালিক ইখতিয়ারুদ্দিন ইয়ুজবাকের নেতৃত্বে স্বল্পস্থায়ী আজমারদান অভিযানের পর সংখ্যালঘু মুসলিম পরিবারগুলো তুঙ্গাচলে চলে আসেন। কাজী নুরুদ্দিন, একজন ধনী কৃষক, তাদের খাওয়ার জন্য একটি গরু জবাই করে তার ছেলের বিয়ের অনুষ্ঠান উদ্‌যাপন করেন। হিন্দু বিশ্বাসের কারণে বিসর্জনএর কারণে অচক নারায়ণ ক্ষুব্ধ হয়ে নুরুদ্দিনকে মৃত্যুদণ্ড দেন। গরু জবাই য়ের দায়ে গৌড়ের গোবিন্দের শাস্তিপ্রাপ্ত বুরহানুদ্দিন এবং নুরুদ্দিনের ভাই হালিমুদ্দিন নিম্ন বাংলায় ভ্রমণ করেন যেখানে তারা লাখনাউতির সুলতান শামসুদ্দিন ফিরোজ শাহের সাথে তাদের সমস্যার কথা বলেন।
ত্রিপ্পারা আক্রমণ
সৈয়দ মুসা সৈয়দ মিকাইলের উত্তরসূরি ছিলেন এবং তার শাসনামলে তারাফের সৈয়দ রাজবংশের সমাপ্তি ঘটে। তাঁর শাসনামলে ১৫৭৬ সালে বাংলার সালতানাতের পতন ঘটে যার ফলে বাংলার অভিজাতরা হিংস্রভাবে স্বাধীন স্থানীয় শাসকদের হয়ে বারো-ভুইয়া নামে পরিচিত মুঘল বিরোধী কনফেডারেসি গঠন করে।
তরফের ঠিক দক্ষিণে ত্রিপ্পারা মানিক্য রাজবংশের অমর মানিক্য একটি ট্যাংক খুঁড়ছিলেন, যা এখন উদয়পুরে তার রাজধানী উদয়পুরে অমর সাগর নামে পরিচিত। তিনি বিভিন্ন প্রধানদের এই কাজের জন্য শ্রম সরবরাহ এবং ত্রিপ্পারার প্রতি শ্রদ্ধা নিবেদনের দাবি জানান।
রাজমালা ইতিহাসে বারো-ভুঁইয়াদের দেওয়া সকল অনুদানের কথা তুলে ধরা হয়েছে, যার সংখ্যা কমপক্ষে ৫০০ শ্রমিকের সংখ্যা। সৈয়দ মুসা ছিলেন একমাত্র শাসক যে তরফকে স্বাধীন প্রিন্সিপাল হিসেবে দেখে এই ধরনের পরাধীনতা মেনে নিতে অস্বীকার করে। এতে অমর মানিক্য ক্ষুব্ধ হন এবং তিনি তাঁর ছেলে রাজকুমার রাজধরকে তাঁর সাথে মোকাবেলা করতে পাঠান। মুসা সিলেটের বারো-ভুঁইয়া জমিদার ফতেহ খানকে ডেকে সাহায্য করতে আসেন। ১৫৮১ সালে চুনারুঘাটের জিলকুয়া গ্রামে একটি যুদ্ধ সংঘটিত হয়। ঈসা খান মানিক্যের নৌ কমান্ডার হিসেবে নিযুক্ত হন। ত্রিপুরী বিজয়ী হয় এবং সৈয়দ মুসা ও তার পুত্র সৈয়দ আদমকে বন্দী হিসেবে গ্রহণ করা হয়। সৈয়দ মুসা কে উদয়পুরে বন্দী করা হয়, কিন্তু অবশেষে আদমকে মুক্তি দেয়া হয়। এরপর ত্রিপ্পারা সেনাবাহিনী দিনারপুর ও সুরমা নদী দিয়ে গুড্রাইলের দিকে অগ্রসর হয়, যেখানে তারা তাদের হাতির সাহায্যে ফতেহ খানকে পরাজিত করে। খানকে ধরা হয় এবং দুলালি এবং ইতা মাধ্যমে উদয়পুরে নিয়ে যাওয়া হয়। তার সাথে ভালো ব্যবহার করা হয় এবং পরে ছেড়ে দেওয়া হয়। অমর মানিক্য তারাফের সফল বিজয়ে গর্বিত ছিলেন এবং এমনকি নিজেকে সিলেটের বিজয়ী হিসেবে উল্লেখ করে একটি মুদ্রাও মিন্ট করেন। এই মুদ্রাবিংশ শতাব্দীতে বীর বিক্রম কিশোর দেববর্মণের দখলে ছিল।
কিছু ঐতিহাসিক বলেন যে তরফের সৈয়দ মুসা আরাকানের সৈয়দ মুসার সমান। দাবি করা হয় যে সৈয়দ আদম মুক্তি পাওয়ার পর তিনি তার পিতা সৈয়দ মুসার মুক্তির জন্য সাহায্যের জন্য ম্রক-উ রাজ্যের শাসক মিন ফালাউং সিকান্দার শাহের কাছে যান। মুসা ও আদম উভয়েই আরাকানি আদালতে আশ্রয় পান। মুসাকে মন্ত্রী হিসেবে নিযুক্ত করা হয় এবং তার পৃষ্ঠপোষকতায় আলাওল সাইফুল মুল্ক বাদি উজ্জামাল সম্পন্ন করেন। আদম কে রামুর গভর্নর হিসেবে নিযুক্ত করা হয়েছে বলে দাবি করা হয়। তবে তারিখগুলো মেলে না বলে এই তত্ত্ব ভুল প্রমাণিত হয়েছে।
উল্লেখযোগ্য ব্যক্তিত্ব
যেহেতু সৈয়দ নাসির উদ্দীন একজন প্রখ্যাত ইসলাম প্রচারক ছিলেন। তাই বংশধর ও এখানকার ভক্ত মুরিদ গণ মানুষকে ভালবেসে ইসলামি সভ্যতা ও সংস্কৃতির প্রতি আহবান জানাতেন। যার ফলে মুরাড়বন্দ গরগাহ শরিফ নামে প্রখ্যাত দরবেশ সৈয়দ নাসির উদ্দীনের মাকবারা বা মাজার ভক্ত অনুরক্তদের মিলন কেন্দ্রে পরিণত হয়ে উঠে। পরবর্তিতে এ বংশ হতে অসংখ্য ওলী-আউলিয়া, শিক্ষাবিদ, রাজনীতিবিদ সহ অনেক জ্ঞানী-গুণীর আবির্ভাব ঘটে। যাঁদের মধ্যে অন্যতম বিখ্যাত দরবেশ ছিলেন সৈয়দ শাহ খোদাবন্দ, সৈয়দ ইব্রাহীম (দিল্লী থেকে সনদ প্রাপ্ত, মুলক-উল-উলামা), সৈয়দ ইলিয়াছ কুদ্দুছ (কুতুবুল আউলিয়া), সৈয়দ শাহ নুরী, (সাধক পীর) । এছাড়া অন্যান্য বিখ্যাত ব্যক্তিত্বদের মধ্যে; আরাকান রাজ্যের উজির সৈয়দ মুসা, বিখ্যাত সাধক গদাহাসন, মধ্যযোগের মহাকবি সৈয়দ সুলতান, সৈয়দ গোয়াস উদ্দীন, ঐতিহাসিক সৈয়দ মুজতবা আলী, সৈয়দ মুস্তফা আলী, সৈয়দ মুর্তাজা আলী ও সৈয়দ মোস্তফা কামাল, সৈয়দ মোহাম্মদ জোবায়ের সহ আরও অনেক মহা পুরুষগণ সৈয়দ নাসির উদ্দীনের বংশে জন্ম নিয়েছেন বলে শ্রীহট্টের ইতিবৃত্ত সহ বিভিন্ন গ্রন্থে রয়েছে।
আকোদা
আকোদা (Akodia) ভারতের মধ্য প্রদেশ রাজ্যের শাজাপুর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৮ মিটার (১৫০২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আকোদা শহরের জনসংখ্যা হল ১০,৪০৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে আকোদা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
অ্যাডিলেড ওভাল
অ্যাডিলেড ওভাল বা অ্যাডিলেইড ওভাল (Adelaide Oval) অস্ট্রেলিয়ার দক্ষিণাংশে অ্যাডিলেড শহরের একটি বিখ্যাত খেলার মাঠ যা ১৮৭১ সালে নির্মিত হয়। এ মাঠটি শহরের কেন্দ্র ও নর্থ অ্যাডিলেইডের মধ্যবর্তী অ্যাডিলেড পার্কল্যাণ্ডে অবস্থিত।
একবিংশ শতকে পদার্পণ করে এটি সাউথ অস্ট্রেলিয়ান রেডব্যাকস এবং অ্যাডিলেড স্ট্রাইকার্স - এ দুই দলের নিজস্ব মাঠ হিসেবে পরিচিত। সাউথ অস্ট্রেলিয়ান ক্রিকেট অ্যাসোসিয়েশন (এসএসিএ) কর্তৃপক্ষ ১৮৭১ সাল থেকে অ্যাডিলেড ওভালে তাদের কার্যালয় পরিচালনা করছে।
ইতিহাস
অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।
অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।
সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০। ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।
ব্যবহার
টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।
উল্লেখযোগ্য টেস্ট
এই মাঠ অস্ট্রেলিয়ার জন্য অন্যতম পয়া মাঠ।
২০০৩, ২য় টেস্ট
ভারতের বিরুদ্ধে সিরিজের ২য় টেস্ট এ অস্ট্রেলিয়া হেরে যায়। একমাত্র এশীয় দেশ হিসেবে এই মাঠে এটাই প্রথম জয়। ভারত ম্যাচ যেতে ৪ উইকেটে। পন্টিং ২৪২ রানের ইনিংস খেললেও রাহুল দ্রাবিড়, কুম্বলে ও আগরকারের দুরন্ত প্রদর্শনে ম্যাচে আধিপত্য পায় ভারত। ম্যাচ সেরা হন রাহুল দ্রাবিড় ।
ট্রিপলয়েড সিনড্রোম
একটি ট্রিপ্লয়েড হল একটি কোষ যার 3 সেট ক্রোমোজোম রয়েছে। একে 3n দিয়ে প্রকাশ করা হয়।
ট্রিপলয়েড সিন্ড্রোম, যাকে ট্রিপলয়েডিও বলা হয়, এটি একটি ক্রোমোসোমাল ব্যাধি যেখানে একটি ভ্রূণে স্বাভাবিকভাবে দুটির পরিবর্তে প্রতিটি ক্রোমোজোমের তিনটি কপি থাকে। যদি এটি শুধুমাত্র কিছু কোষে ঘটে তবে এটিকে মোজাইক ট্রিপ্লয়েডি বলা হয় এবং এক্ষেত্রে তা কম গুরুতর। ট্রিপলয়েডি সহ বেশিরভাগ ভ্রূণ বিকাশের প্রথম দিকে গর্ভপাত করে।
লক্ষণ ও উপসর্গ
অনেক অঙ্গ সিস্টেম ট্রিপ্লয়েডি দ্বারা প্রভাবিত হয়, তবে কেন্দ্রীয় স্নায়ুতন্ত্র এবং কঙ্কাল সবচেয়ে মারাত্মকভাবে প্রভাবিত হয়;
ট্রিপ্লয়েডিতে দেখা সাধারণ কেন্দ্রীয় স্নায়ুতন্ত্রের ত্রুটিগুলির মধ্যে রয়েছে হলোপ্রোসেন্সফালি, হাইড্রোসেফালাস (মস্তিষ্কের মধ্যে সেরিব্রোস্পাইনাল ফ্লুইডের পরিমাণ বৃদ্ধি), ভেন্ট্রিকুলোমেগালি, আর্নল্ড-চিয়ারি বিকৃতি, কর্পাস ক্যালোসামের এজেনেসিস এবং নিউরাল টিউব ত্রুটি।কঙ্কালের প্রকাশের মধ্যে রয়েছে ফাটা ঠোঁট/তালু, হাইপারটেলোরিজম, ক্লাব ফুট এবং তিন ও চার আঙ্গুলের সিন্ড্যাক্টিলি
জন্মগত হার্টের ত্রুটি, হাইড্রোনফ্রোসিস, ওমফালোসেল এবং মেনিনোসেল (স্পিনা বিফিডা)ও সাধারণ। সিস্টিক হাইগ্রোমাস দেখা দেয় তবে এটি অস্বাভাবিক।